Republika Slovenija, Ministrstvo za finance, Uprava Republike Slovenije za javna plačila, Dunajska cesta 48, 1000 Ljubljana,

davčna številka: 10641424,

matična številka: 1572814000,

transakcijski račun: SI56 0110 0630 0109 972,

e-pošta: ujp@ujp.gov.si,

telefon: +386 1 47 51 715,

ki jo zastopa mag. Aleksandra Miklavčič, generalna direktorica

(v nadaljnjem besedilu: **naročnik** in/ali **UJP**)

in

**\_\_\_\_\_\_\_\_\_\_\_\_\_\_\_\_\_\_\_**(naziv)

**\_\_\_\_\_\_\_\_\_\_\_\_\_\_\_\_\_\_\_** (naslov)

davčna številka in identifikacijska številka za DDV: \_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_,

transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_,

e-pošta: \_\_\_\_\_\_\_\_\_\_\_\_\_\_\_,

telefon: \_\_\_\_\_\_\_\_\_\_\_\_\_\_\_\_\_\_\_,

ki jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljnjem besedilu: **izdajatelj**)

sklepata naslednjo

# POGODBO

**o medsebojnih razmerjih glede ustvarjanja in izdajanja posebnih identifikacijskih oznak, namenjenih za sledljivost tobačnih izdelkov za obdobje 2022 – 2027**

1. **Uvodne določbe**
2. člen

Pogodbeni stranki uvodoma ugotavljata:

* da je naročnik dne \_\_\_\_\_\_ v Uradnem listu Republike Slovenije št. \_\_\_\_objavil Javni razpis za izbiro izdajatelja, odgovornega za ustvarjanje in izdajo posebnih identifikacijskih oznak, namenjenih za sledljivost tobačnih izdelkov za obdobje 2022 - 2027 (v nadaljnjem besedilu: javni razpis), ki ga je naročnik izvedel na podlagi prvega odstavka 3. člena in 4. člena Uredbe o izvajanju Izvedbene uredbe (EU) o tehničnih standardih za vzpostavitev in delovanje sistema sledljivosti tobačnih izdelkov (Uradni list RS, št. 104/21), v povezavi z 22. členom Zakona o omejevanju uporabe tobačnih in povezanih izdelkov (Uradni list RS, št. 9/17 in 29/17), in Sklepa o začetku postopka za izvedbo javnega razpisa, št. 430-9/2022-1 z dne 31.1.2022
* da je izdajatelj ob prijavi na javni razpis predložil »Prijavnico JR izdajatelj posebnih identifikacijskih oznak«, ki je z vsemi pripadajočimi prilogami Priloga 1 in sestavni del te pogodbe (v nadaljnjem besedilu: Priloga 1);
* da je bil izdajatelj na javnem razpisu izbran kot najprimernejši ponudnik;
* da je bil izdajatelj s Sklepom št.      , z dne      , ki je postal dokončen dne      , imenovan za izdajatelja odgovornega za ustvarjanje in izdajanje posebnih identifikacijskih oznak, namenjenih za sledljivost tobačnih izdelkov za obdobje 5 let (od dne \_\_.\_\_2022 do vključno dne \_\_.\_\_2027.
1. **Predmet pogodbe**
2. člen

S to pogodbo naročnik in izdajatelj urejata medsebojna razmerja glede ustvarjanja in izdaje posebnih identifikacijskih oznak na ravni zavojčka in agregirane embalaže tobačnih izdelkov ter identifikacijskih kod gospodarskih subjektov, objektov in strojev v skladu s Prilogo 1 in Izvedbeno uredbo Komisije (EU) 2018/574 z dne 15. decembra 2017 o tehničnih standardih za vzpostavitev in delovanje sistema sledljivosti tobačnih izdelkov (UL L št. 96 z dne 16. 4. 2018, str. 7), zadnjič popravljene s Popravkom (UL L št. 252 z dne 8. 10. 2018, str. 47), (v nadaljnjem besedilu: Izvedbena uredba 2018/574/EU).

**Podizvajalci**

*(\*Opomba naročnika: Določbe navedene v tem delu bodo vključene v pogodbo le v primeru, če bo izdajatelj nastopal skupaj s podizvajalci. V nasprotnem primeru se ta del vzorca pogodbe, ki se nanaša na izvajanje dobav s podizvajalci, črta).*

xx. člen

Izdajatelj bo pogodbene obveznosti izvajal s podizvajalci, navedenimi v Prilogi 1 in izjavi podizvajalca, ki je Priloga 2 in sestavni del te pogodbe.

xx. člen

Izdajatelj mora med izvajanjem te pogodbe naročnika obvestiti o spremembah informacij o podizvajalcih iz Priloge 1 in Priloge 2 in mu jih posredovati najkasneje v 5 (petih) dneh po spremembi. V primeru vključitve novih podizvajalcev mora izdajatelj naročniku skupaj z obvestilom o novih podizvajalcih predložiti tudi posodobljene podatke iz prvega odstavka tega člena.

xx. člen

V razmerju do naročnika izdajatelj v celoti odgovarja za izvedbo nalog, ki so predmet te pogodbe.

xx. člen

Če naročnik ugotovi, da naloge izvaja podizvajalec, ki ga izdajatelj ni navedel na način, določen v tem členu, ima pravico odpovedati to pogodbo. Naročnik si pridržuje pravico, da lahko na kraju, kjer se naloge izvajajo, kadarkoli preveri način izvajanja nalog, ki jih opravljajo podizvajalci. Vsi podizvajalčevi delavci so naročniku dolžni dati verodostojne podatke.

1. **Obveznosti izdajatelja**
2. člen

Izdajatelj ustvarja in izdaja posebne identifikacijske oznake na ravni zavojčka in agregirane embalaže tobačnih izdelkov ter identifikacijske kode gospodarskih subjektov, objektov in strojev v skladu s Prilogo 1 in Izvedbeno uredbo 2018/574/EU ter 7. členom Uredbe o izvajanju Izvedbene uredbe (EU) o tehničnih standardih za vzpostavitev in delovanje sistema sledljivosti tobačnih izdelkov (Uradni list RS, št. 104/21; v nadaljnjem besedilu: Uredba Vlade RS) za tobačne izdelke, ki se dajejo na trg v Republiki Sloveniji.

Izdajatelj začne ustvarjati in izdajati posebne identifikacijske oznake na ravni zavojčka in na ravni agregirane embalaže ter identifikacijske kode gospodarskih subjektov, objektov in strojev najpozneje v roku 30 dni od podpisa pogodbe.

1. člen

Izdajatelj in njegovi podizvajalci morajo biti ves čas trajanja te pogodbe neodvisni od tobačne industrije in morajo izpolnjevati merila iz 35. člena Izvedbene uredbe 2018/574/EU. Vsakih 12 mesecev od podpisa te pogodbe morajo izdajatelj in njegovi podizvajalci predložiti izjavo o neodvisnosti od tobačne industrije in izpolnjevanju meril iz drugega odstavka 35. člena Izvedbene uredbe 2018/574/EU. Izjava vsebujejo popoln seznam storitev, ki so bile nudene tobačni industriji v preteklem koledarskem letu ter posamezne izjave o finančni neodvisnosti od tobačne industrije, ki jih predložijo vsi člani poslovodstva izdajatelja.

Javni organi in javna podjetja skupaj s podizvajalci se štejejo za neodvisne od tobačne industrije.

1. člen

Cena izdajateljevih storitev mora biti nediskriminatorna in sorazmerna s številom ustvarjenih posebnih identifikacijskih oznak, ki se izdajo gospodarskim subjektom. Pri določitvi cene mora izdajatelj upoštevati različne načine dostave identifikacijskih oznak.

Cena posamezne posebne identifikacijske oznake vključuje: stroške generiranja posameznega alfanumeričnega zapisa, stroške pošiljanja gospodarskemu subjektu, stroške pošiljanja v primarni repozitorij, stroške sekundarnega repozitorija, stroške izdaje identifikacijskih kod gospodarskih subjektov, objektov in strojev ter ostale stroške povezane z opravljanjem storitve.

Izdajatelj se zavezuje, da bodo vse cene navedene v Prilogi 1, ostale veljavne vsaj 12 mesecev od roka, določenega za začetek ustvarjanja in izdelave identifikacijskih oznak.

1. člen

V primeru imenovanja novega izdajatelja identifikacijskih oznak, mora izdajatelj, skladno z načrtom izstopa iz Priloge 1, zagotoviti neprekinjeno izvajanje storitev iz prvega odstavka 3. člena te pogodbe do začetka veljavnosti pogodbe med naročnikom in novim izdajateljem identifikacijskih oznak.

1. člen

Izdajatelj naročniku posreduje poročilo o opravljenih storitvah na podlagi te pogodbe najpozneje do 31. marca tekočega leta za preteklo koledarsko leto. Poročilo vsebuje število ustvarjenih in izdanih posebnih identifikacijskih oznak na ravni zavojčka in agregirane embalaže tobačnih izdelkov ter identifikacijskih kod gospodarskih subjektov, objektov in strojev, povprečni čas izvedbe posameznih vrst storitev na podlagi te pogodbe, stroške opravljenih storitev in poročilo o pritožbah, podanih s strani gospodarskih subjektov ter pojasnila o sanacijskih ukrepih za njihovo razrešitev.

1. **Druge obveznosti pogodbenih strank**
2. člen

Izdajatelj zagotavlja, da je v celoti seznanjen z obsegom in zahtevnostjo pogodbenih obveznosti ter da bo slednje opravil na najbolj ekonomičen način, pravilno in kakovostno po pravilih stroke, v skladu z veljavno zakonodajo oziroma predpisi, tehničnimi navodili, priporočili in normativi.

1. člen

Naročnik se zavezuje, da bo:

* sodeloval z izdajateljem v prizadevanju za pravočasno in obojestransko zadovoljivo izpolnitev pogodbenih obveznosti,
* tekoče obveščal izdajatelja o vseh morebitnih spremembah.

Izdajatelj identifikacijskih oznak se zavezuje, da bo:

* v obdobju od \_\_.\_\_.2022 in \_\_\_.\_\_.2027 izdajal identifikacijske oznake v skladu z Izvedbeno uredbo 2018/574/EU in javnim razpisom ter to pogodbo.
1. **Skrbniki pogodbe**
2. člen

Pogodbeni stranki določita vsak svojo odgovorno osebo in njuna namestnika. Namestnik odgovorne osebe nadomešča odgovorno osebo v času njene odsotnosti z vsemi pooblastili odgovorne osebe.

Skrbnik na strani naročnika po tej pogodbi je:

g./ga.      , tel. št.       e-pošta

njegov namestnik je g./ga.      , tel. št.       e-pošta       .

Skrbnik pogodbe na strani imenovanega izdajatelja identifikacijskih oznak je:

g./ga.      , tel. št.       e-pošta

njegov namestnik je g./ga.      , tel. št.       e-pošta

1. člen

Izdajatelj se zavezuje, da bo naročniku na njegov poziv v roku osmih delovnih dni od poziva posredoval podatke o:

* + svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
	+ gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.
1. **Zavarovanje za dobro izvedbo pogodbenih obveznosti**
2. člen

Izdajatelj za zavarovanje pogodbenih obveznosti predloži finančno zavarovanje (v nadaljnjem besedilu: zavarovanje). Zavarovanje mora biti brezpogojno in plačljivo na prvi poziv. Izdajatelj lahko predloži bančno garancijo ali kavcijsko zavarovanje pri zavarovalnici.

Uporabljena valuta mora biti enaka valuti javnega naročila. Zavarovanje lahko dobavitelj predloži na priloženem vzorcu iz razpisne dokumentacije (Obrazec zavarovanja za dobro izvedbo pogodbenih obveznosti po EPGP – 758) ali na svojem obrazcu, ki pa vsebinsko bistveno ne sme odstopati od navedenega vzorca.

Finančno zavarovanje za dobro izvedbo pogodbenih obveznosti, v višini \_\_\_\_\_\_\_\_\_EUR, kar predstavlja 10 % (deset odstotkov) od predvidene skupne vrednosti izdanih posebnih identifikacijskih oznak z DDV, izdajatelj predloži naročniku v desetih dneh od dokončnosti sklepa o imenovanju.

Če se bodo med trajanjem pogodbe spremenili roki za izvedbo posla, vrsta blaga ali storitve, kakovost in količina, mora izdajatelj temu ustrezno spremeniti tudi zavarovanje oziroma podaljšati njegovo veljavnost najpozneje v roku 5 (pet) delovnih dni od sklenitve dodatka k pogodbi.

Naročnik bo unovčil zavarovanje za dobro izvedbo pogodbenih obveznosti v primeru:

* če izdajatelj ne bo pričel izvajati svojih pogodbenih obveznosti v skladu z določili pogodbe ali
* če izdajatelj ne bo izpolnil svojih pogodbenih obveznosti v skladu z določili pogodbe ali
* če izdajatelj ne bo pravočasno izpolnil svojih pogodbenih obveznosti v skladu z določili pogodbe ali
* če izdajatelj ne bo pravilno izpolnil svojih pogodbenih obveznosti v skladu z določili pogodbe ali
* če bo izdajatelj prenehal izpolnjevati svoje pogodbene obveznosti v skladu z določili pogodbe.
1. **Varstvo poslovne skrivnosti in osebnih podatkov**
2. člen

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe (in jih kot take določita pogodbeni stranki) varovali kot poslovno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v izvajanje nalog predmeta pogodbe, razen v primerih, ko je to določeno z zakonom.

Skladno z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4. 5. 2016) in Zakonom o varstvu osebnih podatkov (Uradni list RS, št. 94/07 – uradno prečiščeno besedilo in 177/20; v nadaljevanju: ZVOP-1) pogodbeni stranki soglašata, da morebitnih osebnih podatkov ne bosta uporabljali v nasprotju z določili teh predpisov. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenih predpisov.

1. **Odstop od pogodbe**
2. člen

Pogodba je sklenjena, ko jo podpišeta obe pogodbeni stranki*.*

Ta pogodba lahko preneha veljati z odstopom od pogodbe katerekoli pogodbene stranke, pri čemer je vzrok za odstop od pogodbe neizpolnjevanje oziroma neustrezno izpolnjevanje pogodbenih obveznosti. Pogodbena stranka mora najprej drugo pogodbeno stranko opozoriti na neizpolnjevanje oziroma neustrezno izpolnjevanje pogodbenih obveznosti s pisnim opominom in jo pozvati, da v dodatnem roku pravilno izpolni svoje pogodbene obveznosti. Če druga pogodbena stranka pogodbene obveznosti ne izpolni v roku in na način, kot to določa ta pogodba, lahko pogodbena stranka drugi pogodbeni stranki pošlje pisno obvestilo o odstopu od pogodbe, ki učinkuje z dnem njegovega prejema.

Naročnik lahko odstopi od pogodbe tudi v primeru, če se seznani, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izdajatelja ali njegovega podizvajalca. Odstop od pogodbe je možen tudi, če se v času veljavnosti pogodbe izkaže, da izdajatelj ne plačuje davkov in prispevkov za socialno varnost in jih tudi ne plača po opominu, če je s pravnomočno odločitvijo pristojnega organa ugotovljeno, da je izdajatelj kršil davčne predpise ali zakonodajo, ki prepoveduje delo ali zaposlovanje na črno.

1. člen

Če se ugotovi, da je pri izvedbi javnega razpisa, na podlagi katerega je podpisana ta pogodba, ali pri izvajanju te pogodbe kdo v imenu ali na račun druge pogodbene stranke obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji predstavniku ali posredniku naročnika ali drugega organa ali organizacije iz javnega sektorja, ali za opustitev obveznega nadzora nad izvajanjem pogodbenih obveznosti, ali za drugo ravnanje ali opustitev, s katerim je organu ali organizaciji iz javnega sektorja povzročena škoda, ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Naročnik ob ugotovitvi domnevnega obstoja dejanskega stanja iz prvega odstavka tega člena ali ob obvestilu Komisije za preprečevanje korupcije ali drugih organov glede njegovega domnevnega nastanka, začne z ugotavljanjem pogojev ničnosti pogodbe iz prejšnjega odstavka tega člena in z drugimi ukrepi v skladu s predpisi Republike Slovenije.

1. **Končne določbe**
2. člen

Vse spremembe in dopolnitve te pogodbe se izvršijo v obliki pisnih dodatkov, ki jih podpišeta obe pogodbeni stranki, razen v primerih, ko sta pogodbeni stranki s to pogodbo določili drugače.

Pogodbeni stranki soglašata, da se lahko vse spremembe, ki se nanašajo na naslov oziroma sedež pogodbenih strank, nazive in naslove finančnih uradov, številke transakcijskih računov, elektronskih naslovov, telefonskih številk in imen zakonitih zastopnikov, skrbnikov pogodb in kontaktnih oseb naročnika in izvajalca, izvedejo s pisnim obvestilom, pri čemer za takšne spremembe pogodbe ni treba skleniti pisnega dodatka k pogodbi. O vseh spremembah je pogodbena stranka dolžna pisno obvestiti drugo pogodbeno stranko najpozneje v 8 (osmih) dneh.

1. člen

Pogodbeni stranki sta sporazumni, da bosta morebitne spore reševali sporazumno, če v tem ne bi uspeli, pa bo o sporih odločilo stvarno pristojno sodišče v Ljubljani.

1. člen

Ta pogodba začne veljati z dnem, ko jo podpišeta obe pogodbeni stranki in velja 5 let od dneva uveljavitve.

1. člen

Ta pogodba je sestavljena v 5 (petih) enakih izvodih, od katerih prejme naročnik 3 (tri), izdajatelj pa 2 (dva) izvoda.

|  |  |
| --- | --- |
| Številka: Datum:  | Številka: Datum: |
| **Naročnik:**Republika SlovenijaMinistrstvo za financeUprava Republike Slovenije za javna plačila Mag. Aleksandra Miklavčičgeneralna direktorica | **Izdajatelj:** |